

**Útboðstreytir**

um keyp av el-bilum til Landssjúkrahúsið

**Alment útboð**

Sbrt. Rundskriv nr. 9003 frá 1. Juli 2019 um keyp av vørum og tænastum

2025

**Innihaldsyvirlit**

[1. Lýsing 3](#_Toc197948454)

[2. Útbjóðingartilfar 3](#_Toc197948455)

[3. Uppgávan 3](#_Toc197948456)

[4. Tíðarætlan 4](#_Toc197948457)

[5. Spurningar til útbjóðingartilfarið 4](#_Toc197948458)

[6. Tilboðið galdandi 4](#_Toc197948459)

[7. Skoðan 5](#_Toc197948460)

[8. Meting av tilboðum 5](#_Toc197948461)

[9. Tillutarnartreyt 5](#_Toc197948462)

# Lýsing

Talan er um keyp av el-bilum til Landssjúkrahúsið (LS). Ætlanin er at lata bil í býti fyri keypini, soleiðis at talan verður um at geva tilboð upp á ein nettoprís.

Landssjúkrahúsið heitur hervið á tykkara fyritøku um geva tilboð uppá omanfyristandandi uppgávu.

**Útbjóðingarháttur**

Útboðið verður framt sum eitt alment útboð í samsvarið við rundskrivið frá Fíggjarmálaráðnum *Rundskriv nr. 9003 frá 1. juli 2019 um keyp av vørum og tænastum*.

**Útbjóðari**

Landssjúkrahúsið (LS)

J.C. Svabosgøta 41-49

100 Tórshavn

**Kontaktpersónur**

Árni Hansen

Sjúkraflutningstænastan (SFT)

Fartelefon: 234604

Teldupostur: arnha@ls.fo

Um tilboðið verður latið persónliga, skal tað latast Árna Hansen tekniska leiðara á SFT.

Alt samskifti millum útbjóðara og tilboðsgevara skal vera á føroyskum.

Tilboðið skal fylgja ásetingunum í hesum tilfari.

Um skjøl og annað vanta í tilboðnum, kann hetta føra við sær, at tilboðið ikki verður tikið við í tilboðsviðgerðina.

# Útbjóðingartilfar

Tað samlaða útbjóðingartilfarið fevnir um:

* Útboðstreytir
* Skrásetingarskjøl
* Skrivligir spurningar og aftursvar til útbjóðingartilfarið

# Uppgávan

Innkeypsavtala verður gjørd grundað á útbjóðingartilfarið og innkomin tilboð.

Tilboðsgevarin er bundin av sínum tilboði.

Bilar ið tilboð skal gevast uppá eru tríggir EL-vørubilar við fylgjandi specifikatiónum:

* EL-vørubilar
* Skal verða 4x4
* Skal hava sleipikrók
* Litur: Hvítt ella grátt
* Battaríkapasitetur: uml. 80kw
* Skal klára uml. 400 km uppá eina løðing
* Seljari skal kunna gera eftirlit av bilinum og kunna veita galdandi garanti
* Bilarnir skulu skrásetast sum neyðsendara akfør.

Bilar ið skula skiftast út:

* Bilur nr. 1: JS949. Ford. Transit Connect. Vøruvognur. Neyðsendarakfar. – Sí viðheft skrásetingarskjal
	+ Bilurin ið kemur í býti fyri henda bilin skal sum minimum vera 220 cm langur í vørurúminum.
* Bilur nr. 2: Eingin bilur í býti
* Bilur nr. 3: NU479. Mercedes-Benz. GLC 300 4Matic. Persónbilur. Neyðsendarakfar. – Sí viðheft skrásetingarskjal

Talan er um “neyðsendarakfør”. Tveir av bilunum skulu ganga inn í keypi av nýggjum bili.

Tað skal vera møguligt hjá SFT at royndarkoyra bilarnar ella tilsvarandi bilar, sum verða bjóðaðir.

LS ynskir royndarkoyring av akførum ið tilboð verður givið uppá. Royndarkoyringin skal fara fram eftir avtalu. Tilboðsgevarin ber allan kostnaðin av slíkari royndarkoyring.

# Tíðarætlan

|  |  |
| --- | --- |
| Kunngerð av útboðstilfarið | 14. mai 20212 |
| Spurnarfreist \* | 28. mai 2025, kl. 12.00 |
| Tilboðsfreist | 30. mai 2025, kl. 12.00 |
| Vinnarin verður kunngjørdur | 6. juni 2025 |
| Veiting av bilum | Skjótast gjørligt |

Tilboð, ið eru latin inn ov seint, verða ikki tikin við í tilboðsviðgerðina.

Viðmerk tilboðið “*Útboð av bilum til Sjúkraflutningstænastuna á Landssjúkrahúsinum*”.

# Spurningar til útbjóðingartilfarið

Um tað eru viðurskifti ella krøv, sum tykjast ógreið, órímilig, torfør at uppfylla ella lýst á ein ófullfíggjaðan hátt, mælir LS til, at tilboðsgevarar seta spurningar til útbjóðingartilfarið.

Møguligir spurningar til útbjóðingartilfarið skulu sendast skrivliga við telduposti til arnha@ls.fo so tíðliga sum gjørligt, tó innan hin 29. mai 2025 kl. 12:00.

Spurningar verða svaraðir skrivliga í seinasta lagi tann 29. mai 2025. Spurningar og svar verða almannakunngjørd í navnleysum sniði á Keypsportalinum.

# Tilboðið galdandi

Tilboðið skal vera galdandi í minsta lagi 3 mánaðir frá at tíðarfreistin er farin.

# Skoðan

Tilboðsgevarar, sum eru áhugaðir at síggja bilarnar, kunnu venda sær til SFT á teldupost arnha@ls.fo og avtala tíð og stað at skoða bilarnar, sum eru til sølu / innlating.

# Meting av tilboðum

Fyrst verður kannað eftir, at tilboðsgevari lýkur krøvini í útbjóðingartilfarinum og hvat tilboð verður latið uppá.

Samlaði tilboðsprísurin pr. akfar verður síðani samanborin millum teir veitarar, ið lúka krøvini í útbjóðingartilfarinum.

Tilboð, sum ikki lúka krøvini, verða ikki tikin við í viðgerðina.

Avtala verður bjóða tilboðsgevara við lægsta samlaða nettovirðinum pr. bil treytað av, at tilboðsgevari lýkur krøvini í útbjóðingartilfarinum.

Um tilboðini eru jøvn, geva betri eginleikar á hesum økjum fyrimun:

* Stødd av battarí
* Hvussu langt bilurin kann koyra pr. upplading
* Stødd á vørurúmi

Um LS metir, at einki tilboð er nøktandi, tilskilar LS sær rætt til ikki at taka av nøkrum tilboði.

# Tillutarnartreyt

Tillutarnartreytin er lægsti prísur. Við tillutarnartreytini skal skiljast tilboði við tí lægsta samlaða nettoprísinum har hædd skal vera tikin fyri, at bilur er tikin í býti.